จักรวาลในดวงใจ
เขาค่อยๆก้าวออกจากเบื้องหลังมาสู่เบื้องหน้าอย่างสมาร์ท สุขุมนุ่มเนิบ,กว่า 30 ปีกับการเรียนรู้ฝึกฝน อดทนพยายาม ไต่ตามเติบโตจากร้อยพันเสียงด่า (จากบรรดานักดนตรีรุ่นพี่) หาญกล้าฝ่าฟันทุกสมรภูมิเสียงดนตรี,ผับ เลานจ์ บาร์ คาเฟ่ ร้านอาหาร สวนอาหาร ภัตตาคาร โรงแรม ไปจนถึงวงดนตรีลูกทุ่ง นับแต่ ไวพจน์ เพชรสุพรรณ, ชินกร ไกรลาศ, รุ่งเพชร แหลมสิงห์, สายัณห์ สัญญา, พุ่มพวง ดวงจันทร์ ด้วยความรักที่มีต่อเพลงลูกทุ่งมากที่สุด,หนึ่ง-จักรวาล เสาธงยุติธรรม นักดนตรี นักแต่งเพลง โปรดิวเซอร์ ผู้สวมบทบาทนักสืบและกรรมการรายการ (แข่งขันประกวด) ร้องเพลงหลายรายการ อาทิ I can see your voice : นักร้องซ่อนแอบ, The Mask Singer Thailand : หน้ากากนักร้อง ฯลฯ,เขาเป็น นักเปียโน ระดับ เอตทัคคะ ผู้เฝ้ามานะเพียรเรียนร่ำมาจากการแอบดูและแอบฟังครูเล่นเปียโนวันแล้วเดือนเล่า ด้วยแรงบันดาลใจลึกล้ำในวัยเยาว์จากเพลง มิคกี้เม้าส์ และเสียงเพลงเสียงดนตรีในบ้านสลัมคลองเตยจากผู้เป็นพ่อและป๋า (สหายรักของพ่อ),ทุกอย่างเกิดจากการเรียนรู้ ฝึกฝน อย่างอิ่มเอม อดทนอย่างหนักหน่วงและต่อเนื่องยาวนาน โดยไม่ได้เรียนร่ำทำคะแนนที่ไหนแต่อย่างใดเลย,วันนี้เขาผงาดชีวิตขึ้นมาโดดเด่นอยู่เบื้องหน้า ด้วยท่าทีแสนสุขุม ถ่อมเนื้อถ่อมตน แต่หนักแน่นและคมเฉียบ ในบทบาทของนักสืบและกรรมการแสนยุติธรรม,น่าคารวะเชื่อถือด้วยบุคลิกการพูดจาที่นุ่มนวล แต่ตรงไปตรงมาและอ่อนโยน เปี่ยมหลักการและเหตุผลรองรับในทุกคำพูด อันเป็นเอกลักษณ์เด่นงามและเด่นคุณยิ่งนัก,ขอเป็นพลังล้ำให้ เสาธงยุติธรรม เสานี้ เติบกล้าก้าวต่อไปเป็น จักรวาลยุติธรรม และ จักรวาลในดวงใจ ตราบนานเท่านานครับ.,ดร.ศาสตร์ธนิก จุลมณี,แจ๋วริมจอ,jaewrimjor@gmail.com, 
หนึ่ง-จักรวาล เสาธงยุติธรรม นักดนตรี นักแต่งเพลง โปรดิวเซอร์ ผู้สวมบทบาทนักสืบและกรรมการรายการ (แข่งขันประกวด) ร้องเพลงหลายรายการ อาทิ I can see your voice : นักร้องซ่อนแอบ, The Mask Singer Thailand : หน้ากากนักร้อง ฯลฯ
ทีวีบันเทิง,แจ๋วริมจอ,หนึ่ง จักรวาร,หนึ่ง จักรวาร เสาธงยุติธรรม,โปรดิวเซอร์